CELEX: 62016CN0314
Language: el
Date: 2016-06-01 00:00:00
Title: Υπόθεση C-314/16: Προσφυγή της 1ης Ιουνίου 2016 — Ευρωπαϊκή Επιτροπή κατά Τσεχικής Δημοκρατίας

8.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/16
            
         Προσφυγή της 1ης Ιουνίου 2016 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-314/16)
   (2016/C 287/20)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Z. Malůšková και J. Hottiaux)
   
      Καθής: Τσεχική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι:
               
                           α)
                        
                        
                           η Τσεχική Δημοκρατία, παραλείποντας να εξασφαλίσει ότι οι ορισμοί των κατηγοριών C1 και C καταλαμβάνουν αποκλειστικώς οχήματα που δεν εμπίπτουν στις κατηγορίες D1 και D, παρέβη τις υποχρεώσεις που υπέχει από το άρθρο 4, παράγραφος 1 και παράγραφος 4, στοιχεία δ' και στ', της οδηγίας 2006/126/ΕΚ·
                        
                     
                           β)
                        
                        
                           η Τσεχική Δημοκρατία, περιορίζοντας τον ορισμό της κατηγορίας D1 στα οχήματα που σχεδιάζονται και κατασκευάζονται για τη μεταφορά πλέον των οκτώ επιβατών, παρέβη τις υποχρεώσεις που υπέχει από το άρθρο 4, παράγραφος 1 και παράγραφος 4, στοιχείο η', της οδηγίας 2006/126/ΕΚ (1)·
                        
                     
         
               2.
            
            
               να καταδικάσει την Τσεχική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 4, παράγραφος 1, της οδηγίας 2006/126/ΕΚ ορίζει ότι οι άδειες οδηγήσεως παρέχουν δικαίωμα οδηγήσεως μηχανοκίνητων οχημάτων των κατηγοριών που ορίζονται στο εν λόγω άρθρο. Το άρθρο 4, παράγραφος 4, στοιχεία δ' και στ', της εν λόγω οδηγίας περιλαμβάνει τους ορισμούς των κατηγοριών C1 και C. Ο όρος ότι η κατηγορία πρέπει να περιλαμβάνει οχήματα «πλην εκείνων των κατηγοριών D1 ή D» προβλέπεται ρητώς για αμφότερες των κατηγοριών. Εντούτοις, η τσεχική κανονιστική ρύθμιση που ορίζει τις κατηγορίες οχημάτων δεν περιλαμβάνει τον όρο ότι οι κατηγορίες C1 και C περιορίζονται στα «αυτοκίνητα πλην εκείνων των κατηγοριών D1 ή D».
   Το άρθρο 4, παράγραφος 4, στοιχείο η', της οδηγίας 2006/126/ΕΚ ορίζει την κατηγορία D1 ως την κατηγορία που περιλαμβάνει οχήματα «που σχεδιάζονται και κατασκευάζονται για τη μεταφορά μέχρι 16 επιβατών, εκτός του οδηγού», χωρίς να προβλέπει ελάχιστο αριθμό επιβατών. Η τσεχική κανονιστική ρύθμιση περιέχει, ωστόσο, τον πρόσθετο όρο ότι στην κατηγορία D1 κατατάσσονται τα οχήματα που προορίζονται για τη μεταφορά πλέον των 8 επιβατών.
   
      (1)  ΕΕ L 403, σ. 18.